open-index/open-wikipedia-markdown huggingface dataset:
Κουράγιο Ιταλία

Το **Κουράγιο Ιταλία** (, συντομ. **CI**) είναι φιλελεύθερο-συντηρητικό πολιτικό κόμμα στην Ιταλία, με επικεφαλής τον Λουίτζι Μπρουνιάρο.

## Ιστορικό
Τον Φεβρουάριο του 2021, εν μέσω του σχηματισμού της κυβέρνησης Ντράγκι, το Cambiamo!, ένα φιλελεύθερο-συντηρητικό κόμμα με επικεφαλής τον Τζιοβάνι Τότι, πρόεδρο της Λιγουρίας, άρχισε να προσελκύει νέα μέλη από την πιο κεντρώα πτέρυγα της Φόρτσα Ιτάλια του Σίλβιο Μπερλουσκόνι.

Τον Μάιο του 2021, ο Τότι και ο Λουίτζι Μπρουνιάρο, δήμαρχος της Βενετίας, ανακοίνωσαν τον σχηματισμό ενός νέου πολιτικού κόμματος που αποτελείται κυρίως από διαφωνούντες της Φόρτσα Ιτάλια, καθώς και το Ταυτότητα και Δράση του Γκαετάνο Κουαλιαριέλο και αποχωρήσαντες από άλλα κόμματα , μεταξύ των οποίων και τρεις βουλευτές που προηγουμένως συνδέονταν με το κεντροαριστερό Δημοκρατικό Κέντρο. Ο Μπρουνιάρο διορίστηκε πρόεδρος του κόμματος, ενώ ο βουλευτής Μάρκο Μάριν, ο γερουσιαστής Γκαετάνο Κουαλιαριέλο και ο Τότι αντιπρόεδροι.

Σε λιγότερο από ένα χρόνο, το κόμμα, αδυνατώντας να προσελκύσει ουσιαστική υποστήριξη σε ολόκληρη τη χώρα, γνώρισε μια εσωτερική κρίση. Από τη μια πλευρά ο Τότι ξεκίνησε ένα νέο πολιτικό κόμμα που ονομαζόταν «Ιταλία στο Κέντρο», και από την άλλη πλευρά ο Μπρουνιάρο ήθελε να συνεχίσει να είναι μέρος του κεντροδεξιού συνασπισμού. Τον Φεβρουάριο του 2022, η υποομάδα του «Κουράγιο Ιταλία» εντός της Μικτής Ομάδας, που προηγουμένως ονομαζόταν «IDeA–Cambiamo! –Ευρωπαίοι», μετονομάστηκε σε «Ιταλία στο Κέντρο». Τον Μάρτιο, ανακοινώθηκε μια ομοσπονδία μεταξύ των δύο κομμάτων, δηλώνοντας, ωστόσο, ότι θα έχουν διαφορετικές οργανώσεις και κοινοβουλευτικές ομάδες.

Στα τέλη Ιουνίου 2022, το «Κουράγιο Ιταλία» και η «Ιταλία στο Κέντρο» χωρίστηκαν επίσημα τόσο στην Βουλή των Αντιπροσώπων, όσο και στη Γερουσία της Δημοκρατίας. Η κοινή κοινοβουλευτική ομάδα στην Βουλή διαλύθηκε, ενώ έξι άλλοι βουλευτές, συμπεριλαμβανομένου του αντιπροέδρου Μαρίν αποχώρησαν από το κόμμα, ιδρύοντας ένα νέο κόμμα που ονομάζεται «*Vinciamo Italia*». Το «Κουράγιο Ιταλία» έμεινε με επτά βουλευτές και δύο γερουσιαστές.

Τον Ιούλιο του 2022 μια νέα υποομάδα με το όνομα «Κουράγιο Ιταλία» σχηματίστηκε στο πλαίσιο της Μικτής Ομάδας της Βουλής των Αντιπροσώπων. Η ομάδα περιλάμβανε δέκα βουλευτές: οκτώ μέλη του «Κουράγιο Ιταλία» και δύο εκπροσώπους του Ενωτικού Κινήματος Ιταλών στο Εξωτερικό. Στη Γερουσία της Δημοκρατίας δημιουργήθηκε μια νέα υποομάδα αποτελούμενη από τρεις γερουσιαστές, συμπεριλαμβανομένων δύο γερουσιαστών του «Κουράγιο Ιταλία» και ενός του Ενωτικού Κινήματος Ιταλών στο Εξωτερικό.

Ενόψει των γενικών εκλογών του 2022, το κόμμα σχημάτισε αρχικά έναν κοινό συνδυασμό με την Ένωση Κέντρου, και στη συνέχεια ήταν ιδρυτικό μέλος του εκλογικού συνασπισμού Εμείς οι Μετριοπαθείς, μια ευρύτερη κοινή λίστα εντός του κεντροδεξιού συνασπισμού, μαζί με την Ένωση Κέντρου, την Ιταλία στο Κέντρο και το Εμείς με την Ιταλία.

## Παραπομπές


Κατηγορία:Φιλελεύθερα κόμματα στην Ιταλία
Κατηγορία:Ιταλικά πολιτικά κόμματα
Κωνσταντίνος Γιαγκουλλής

Ο **Κωνσταντίνος Γ. Γιαγκουλλής** ή **Κώστας Γιαγκουλής** (Γερόλακκος, Λευκωσίας 1943-) είναι Κύπριος συγγραφέας και εκπαιδευτικός, διακεκριμένος σε θέματα της κυπριακής λεξικογραφίας και λαογραφίας.

## Πρώτα χρόνια
Γεννήθηκε στον Γερόλακκο Λευκωσίας το 1943 και φοίτησε στο Παγκύπριο Γυμνάσιο. Συνέχισε τις σπουδές του στο Πανεπιστήμιο Θεσσαλονίκης, όπου σπούδασε ιστορία και αρχαιολογία.

## Σταδιοδρομία
Από το 1967 μέχρι το 1974 εργάστηκε στην Κύπρο σε σχολεία μέσης εκπαίδευσης ως καθηγητής. Έκανε διδακτορικό στη Θεσσαλονίκη μεταξύ 1974-1977 στην έδρα Ιστορίας Μέσων και Νεότερων Χρόνων, όπου ταυτόχρονα εργάστηκε ως ερευνητής. Μετά το 1977 επέστρεψε στην Κύπρο και εργάστηκε ως καθηγητής σε σχολεία και στη συνέχεια στη Μορφωτική Υπηρεσία του υπουργείου Παιδείας και Πολιτισμού και στην Π.Α.Κ. (1985-1987) με αντικείμενο την ελληνική και κυπριακή λογοτεχνία, ενώ μεταξύ 1992 και 1996 ήταν επιθεωρητής φιλολογικών μαθημάτων. Από το 1996 έως το 2003 υπηρέτησε Διευθυντής του Κέντρου Επιστημονικών Ερευνών. Μεταξύ 1998 και 1999 ήταν Αναπληρωτής Διευθυντής Ανώτερης και Ανώτατης Εκπαίδευσης και από το 2000 έως το 2001 Αναπληρωτής Διευθυντής του Παιδαγωγικού Ινστιτούτου Κύπρου.

## Έργο
Το έργο του καλύπτει σημαντικό τομέα της γλώσσας, λεξικογραφία της κυπριακής διαλέκτου, στο έργο των ποιητάρηδων και των λαϊκών ποιητών (μεσαιωνική και μοντέρνα ποίηση) και λαϊκό πολιτισμό της Κύπρου.

## Αναγνώριση
Το 2022 του απονεμήθηκε το βραβείο συνολικής προσφοράς «Βασίλη Μιχαηλίδη» από τον Όμιλο Λογοτεχνίας και Κριτικής, για την προσφορά του στις κυπρολογικές σπουδές, τόσο στον τομέα της λεξικογραφίας όσο και στον τομέα της μελέτης της λαϊκής ποίησης και ευρύτερα του λαϊκού πολιτισμού

## Εργογραφία
Μερική εργογραφία
* Κυπριακή λαϊκή ποίηση
*: Cypriot folk poetry / by C. G. Yiangoullis ; translated by Lana der Parthogh
* Κύπρου Χρυσάνθη, Αροδαφνούσα (η λυρική ποίηση)
* Η προφορική θρησκευτική ποίηση της Κύπρου μέσα από τις ταπεινές φυλλάδες των ποιητάρηδων
*Το έπος του '40 και η αντίσταση του ελληνικού λαού μέσα από τη λαϊκή μας ποίηση
*Η παράδοση και η τεχνοτροπία της κυπριακής προφορικής ποίησης : ακριτικής-ποιητάρικης
*Κύπρος Χρυσάνθης : «Επιστολές του Αλιθέρση στον Κωστή Παλαμά»
*Γιάννη Ρίτσου, «Ρωμιοσύνη, Ι» : διδακτική προσέγγιση
*Ο Αγώνας της ΕΟΚΑ στη λαϊκή μας ποίηση. Ο εθνικοαπελευθερωτικός αγώνας της ΕΟΚΑ (1955-1959) μέσα από τις ταπεινές φυλλάδες των ποιητάρηδων
*Βασίλη Μιχαηλίδη, «Ρωμιός και Τζον Πουλλής, Τζόνης και Κακουλλής»
*Ασίζες του βασιλείου της Κύπρου : ερμηνευτικό και ετυμολογικό γλωσσάριο με εισαγωγικό σημείωμα, 1993
*Λεξικό ετυμολογικό και ερμηνευτικό της Κυπριακής διαλέκτου, 1994
*Μικρός ερμηνευτικός και ετυμολογικός θησαυρός της Κυπριακής διαλέκτου : από το δέκατο τρίτο αιώνα μέχρι σήμερα, 1997
*Ανθολογία κυπριακής λαϊκής ποίησης

## Παραπομπές


## Βιβλιογραφικές πηγές
* Γιαγκουλλής Κωνσταντίνος, λήμμα στην εγκυκλοπαίδεια Polignosi http://www.polignosi.com/cgibin/hweb?-A=2613&-V=limmata

## Εξωτερικοί σύνδεσμοι
*  Συγγραφέας :Γιαγκουλλής, Κωνσταντίνος Γ., Κέντρο Ελληνικής Γλώσσας http://georgakas.lit.auth.gr/simikta/index.php?option=com_chronoforms&chronoform=searchBy&author=8854

Κατηγορία:Κύπριοι συγγραφείς
Ανδρέας Σπυρόπουλος

O **Ανδρέας Σπυρόπουλος** (Παραμυθιά Θεσπρωτίας, 12 Σεπτεμβρίου 1986)  είναι Έλληνας μηχανολόγος μηχανικός και πολιτικός. Από τον Ιούνιο του 2022 ανέλαβε τη θέση του Γραμματέα της Κεντρικής Πολιτικής Επιτροπής του ΠΑΣΟΚ - Κινήματος Αλλαγής. 

## Βιογραφικά στοιχεία
Γεννήθηκε στην Παραμυθιά Θεσπρωτίας τον Σεπτέμβριο του 1986. Είναι διπλωματούχος Μηχανολόγος Μηχανικός – Μηχανικός Παραγωγής και Διοίκησης, της Πολυτεχνικής Σχολής του Δημοκριτείου Πανεπιστημίου Θράκης.

Έπειτα συνέχισε τις σπουδές του στο Εθνικό Μετσόβιο Πολυτεχνείο, ολοκληρώνοντας το μεταπτυχιακό του (master) στην σχολή Ηλεκτρολόγων Μηχανικών.

Από το 2010 δραστηριοποιήθηκε ως ελεύθερος επαγγελματίας στην Αθήνα.

Σήμερα διατηρεί τεχνική εταιρία στην Αθήνα, την οποία και ίδρυσε το 2014 με συνεργάτη του, η οποία διαθέτει ένα πρωτοπόρο δίκτυο μηχανικών σε ολόκληρη την Ελλάδα.

## Πολιτική ενασχόληση
Κατά την διάρκεια των σπουδών του στην Ξάνθη στην Πολυτεχνική Σχολή του Δημοκρίτειου Πανεπιστημίου Θράκης, ήταν μέλος του Διοικητικού Συμβουλίου του Φοιτητικού Συλλόγου, δραστηριοποιήθηκε μάλιστα συνδικαλιστικά στην ΠΑΣΠ ως Γραμματέας για 2 έτη και εκπρόσωπος στη Σύγκλητο του Πανεπιστημίου για 3 έτη αντίστοιχα.

Στην Κεντρική Πολιτική Επιτροπή του ΠΑ.ΣΟ.Κ εκλέχθηκε για πρώτη φορά τον Μάρτιο του 2013, καταλαμβάνοντας τη δεύτερη θέση. Επανεξελέγη το 2015 και από τότε συμμετέχει σε όλα τα κεντρικά όργανα του κινήματος.

Τον Ιούνιο του 2022, κατά τη διεξαγωγή του 3ου Συνεδρίου του ΠΑΣΟΚ – Κινήματος Αλλαγής ήρθε πρώτος σε ψήφους στην Κεντρική Πολιτική Επιτροπή όπου και εκλέχθηκε Γραμματέας.

## Παραπομπές


## Εξωτερικοί σύνδεσμοι
* https://aspiropoulos.gr/
* https://kinimaallagis.gr/grammateas-andreas-spiropoulos/
* https://www.facebook.com/spiropoulos.andreas
* https://www.instagram.com/andreas.spiropoulos/
* https://twitter.com/spiropoulos_A
* https://www.tiktok.com/@spiropoulos_a

Κατηγορία:Έλληνες μηχανολόγοι μηχανικοί
Κατηγορία:Έλληνες πολιτικοί του 21ου αιώνα
Κοιλάδα των Χριστιανών (Συρία)

**Η Κοιλάδα των Χριστιανών** () είναι περιοχή της δυτικής Συρίας, κοντά στα σύνορα του Λιβάνου, που ανήκει διοικητικά στο κυβερνείο της Χομς .

Οι περισσότεροι κάτοικοι της περιοχής είναι Ελληνορθόδοξοι Χριστιανοί που πρόσκεινται στο Πατριαρχείο της Αντιόχειας.

Η περιοχή υπάγεται εκκλησιαστικά στην Αρχιεπισκοπή του Ακκάρ, η οποία έχει την έδρα της στο Cheikh Taba του Λιβάνου.  Ο σημερινός Μητροπολίτης Ακκάρ και Ουάντι αλ-Νασάρα και των μετόχων του (Σαφίτα και Ταρτούς) είναι ο κ. Βασίλειος Μανσούρ. σύνδεσμος=//upload.wikimedia.org/wikipedia/commons/thumb/7/76/Zweitina.JPG/250px-Zweitina.JPG|δεξιά|μικρογραφία|250x250εσ| Χωριό Zweitina
## Τουριστικά Αξιοθέατα
Η Κοιλάδα των Χριστιανών ήταν δημοφιλής τουριστική τοποθεσία πριν από το ξέσπασμα του συριακού εμφυλίου πολέμου. Μεταξύ των τουριστικών αξιοθέατων της είναι το μοναστήρι του Αγίου Γεωργίου που βρίσκεται στην πόλη Al-Mishtaya, το κάστρο Κρακ των Ιπποτών που βρίσκεται στο χωριό Al-Husn και το προσκύνημα της Κυρίας της Κοιλάδας στο Al-Nasirah .

## Χωριά της κοιλάδας
* Al-Hawash (    )
* Mizyeneh (    )
* Μαρμαρίτα (    )
* Habnamrah (    )
* Anaz (    )
* al-Mishtaya (    )
* σύνδεσμος=//upload.wikimedia.org/wikipedia/commons/thumb/2/2b/Mashta_Aazar.jpg/250px-Mashta_Aazar.jpg|δεξιά|μικρογραφία|250x250εσ| Χωριό Mashta AzarΤαλά (    )
* Κάφρα (    )
* al-Nasirah (    )
* Mashta Azar (    )
* Ain al-Ghara (    )
* Qalatiyah (    )
* Ain al-Barda (    )
* Zweitina (    )
* Μπαχζίνα (    )
* Ballat (    )
* Kimah (    )
* Τανουρίν (    )
* Ain al-Ajouz (    )
* Daghlah (    )
* Jiwar al-Afas (    )
* Μούκλους (    )
* Amar al-Husn (    )
* Juwaniyat (    )
* Ain al-Raheb (    )
* Ish al-Shuha (    )
* al-Muqaabarat (    )
* al-Mazraah (    )
* Duwair al-Lin (    )
* Al-Husn (    )

## Πρόσωπα
* Βίκτωρ Ατίγε - Αμερικανός πολιτικός, πρώην Κυβερνήτης του Όρεγκον (ο πατέρας ήταν από το Al-Husn ) 
* Τζόζεφ Ατίγε - Ολυμπιονίκης, νικητής του πρώτου ολυμπιακού μεταλλίου της Συρίας (γεννημένος στο Al-Husn) 
* Μίτς Ντάνιελς - Αμερικανός πολιτικός, πρώην Κυβερνήτης της Ιντιάνα (ο παππούς του ήταν από την Καλατίγια ) 
* Μάρεϊ Έιμπραχαμ - Αμερικανός βραβευμένος με Όσκαρ ηθοποιός (ο πατέρας του ήταν από το Muqlus) 
* Ιωάννης Ι' Αντιοχείας - Ελληνορθόδοξος Πατριάρχης Αντιοχείας (ο πατέρας είναι από τη Μαρμαρίτα ) 
* Γιουσούφ αλ-Κάλ - Λιβανο-Σύρος ποιητής και δημοσιογράφος, πρωτοπόρος της αραβικής σουρεαλιστικής ποίησης (γεννημένος στο Al-Husn) 
* Τέρι Χάτσερ - Αμερικανίδα ηθοποιός (ο παππούς της μητέρας ήταν από τη Σαφίτα κοντά στην Κοιλάδα) 
* Zerefeh Bashur - η πρώτη γυναίκα γιατρός της Εγγυούς Ανατολής (γεννημένη στη Σαφίτα) 
* Ελίσσα - Λιβανέζα τραγουδίστρια (η μητέρα είναι από την Κοιλάδα) 
* Ναντίν αλ-Ράσσι - Λιβανέζα ηθοποιός (η μητέρα της είναι από τη Μαρμαρίτα) 

## Δείτε επίσης
* Ορθόδοξοι Χριστιανοί της Αντιόχειας
* Ελληνορθόδοξο Πατριαρχείο Αντιοχείας

## Παραπομπές


## Εξωτερικοί σύνδεσμοι
* 

Κατηγορία:Χριστιανισμός στη Συρία
Κύπελλο Ελλάδος καλαθοσφαίρισης γυναικών 2022-2023

Το **Κύπελλο Γυναικών της περιόδου 2022-23** είναι μια διοργάνωση γυναικείας καλαθοσφαίρισης που διεξάγεται στην Ελλάδα, η 28η επανάληψη από τη δημιουργία του θεσμού το 1995. Διοργανώτρια αρχή είναι η Ελληνική Ομοσπονδία Καλαθοσφαίρισης. Η αγωνιστική δράση ξεκίνησε στις 17 Σεπτεμβρίου 2022 και ολοκληρώθηκε στις 26 Μαρτίου 2023.

Κυπελλούχος αναδείχθηκε Παναθηναϊκός για 2η φορά στην ιστορία του, επικρατώντας στον τελικό της Ελευθερίας Μοσχάτου με 66-61.

## Τελική Φάση
Στη Φάση αυτή θα συμμετέχουν τα 6 σωματεία της Α2 Εθνικής Κατηγορίας που προκρίθηκαν από τις προηγούμενες αγωνιστικές, από κοινού με τα 9 σωματεία της Α1 Εθνικής.

Το Final Four διεξήχθη στις 24 και 26 Μαρτίου 2023 στο Κλειστό Γυμναστήριο Ζωφριάς των Άνω Λιοσίων.





## Ο κυπελλούχος

## Παραπομπές


## Εξωτερικοί σύνδεσμοι

* «Κύπελλο Ελλάδος Γυναικών 2022-2023», αποτελέσματα στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Κυπέλλου Ελλάδος Γυναικών 2022-2023», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 

Γυναικων 2022 2023
Κυπελλο Ελλαδος Γυναικων
Κυπελλο Ελλαδος Γυναικων
Ρησκούπορις Β΄

Με το όνομα αυτό υπάρχουν δύο βασιλείς της Θράκης:
* Ρησκούπορις Β΄ (Ασταίων) των Οδρυσών-Ασταίων
* Ρησκούπορις Β΄ (Σαπαίων) των Σαπαίων
Υπόθεση

Μια **υπόθεση** είναι μια προτεινόμενη εξήγηση για ένα φαινόμενο. Για να είναι μια υπόθεση επιστημονική υπόθεση, η επιστημονική μέθοδος απαιτεί να μπορεί κανείς να τη δοκιμάσει. Οι επιστήμονες βασίζουν γενικά τις επιστημονικές υποθέσεις σε προηγούμενες παρατηρήσεις που δεν μπορούν να εξηγηθούν ικανοποιητικά με τις διαθέσιμες επιστημονικές θεωρίες. Παρόλο που οι λέξεις "υπόθεση" και "θεωρία" χρησιμοποιούνται συχνά εναλλακτικά, μια επιστημονική υπόθεση δεν είναι το ίδιο με μια επιστημονική θεωρία. Μια υπόθεση εργασίας είναι μια προσωρινά αποδεκτή υπόθεση που προτείνεται για περαιτέρω έρευνα  σε μια διαδικασία που ξεκινά με μια εκπαιδευμένη εικασία ή σκέψη.  

Μια διαφορετική έννοια του όρου *υπόθεση* χρησιμοποιείται στην τυπική λογική, για να δηλώσει το προηγούμενο μιας πρότασης. Έτσι στην πρόταση "Αν *P*, τότε *Q.*", το *P* δηλώνει την υπόθεση (ή την προηγούμενη). Το *Q* μπορεί να ονομαστεί συνέπεια. Το *P* είναι η  σε μια (πιθανώς αντίθετη) ερώτηση **.

Το επίθετο *υποθετικός*, που σημαίνει «έχω τη φύση μιας υπόθεσης» ή «υποτίθεται ότι υπάρχει ως άμεση συνέπεια μιας υπόθεσης», μπορεί να αναφέρεται σε οποιαδήποτε από αυτές τις έννοιες του όρου «υπόθεση».

## Παραπομπές


Κατηγορία:Φιλοσοφία της επιστήμης
Κατηγορία:Επιστημονική μέθοδος
Κατηγορία:Υπόθεση
Πάβελ Λένσκι

Ο **Πάβελ Ντμίτριεβιτς** **Λένσκι** (, γεννηθείς πρίγκιπας **Ομπολένσκι**, , 22 Δεκεμβρίου 1851 - 10 Μαΐου 1910) ήταν Ρώσος δραματικός ηθοποιός και θεατρικός συγγραφέας. Συγγραφέας των έργων «Το μοιραίο ντεμπούτο» (Θέατρο LHO, 1897), «Άλλος στο δάσος, άλλος για καυσόξυλα» (Θέατρο Κορς, 1889) κ.ά.

## Βιογραφία
Κατάγεται από την αριστοκρατική οικογένεια των Ομπολένσκι. Από το 1879 έως το 1887 έπαιξε σε επαρχιακά θέατρα, από το 1887 έως το 1890 στο θέατρο της Μόσχας του Φ. Α. Κορς, ενώ από το 1890 έπαιζε στη σκηνή του θεάτρου Αλεξανδρίνσκι στην Αγία Πετρούπολη. Μεταξύ των ρόλων του:

* Γ. Α. Αρμπένιν (" Μασκαράδα " του Μ. Γ. Λερμόντοφ ),
* Κρετσίνσκι ("Ο γάμος του Κρετσίνσκι " του Α. Β. Σουχοβό-Κομπύλιν ),
* Παράτοφ και Νεσάστλιβτσεφ ("Η προίκα " και " Το δάσος " του Α. Ν. Οστρόφσκι ),
* Skalozub (" We from Wit " του Α. Σ. Γκριμπογιέντοφ ).

Το 1895, ο Λένσκι έγινε ένας από τους διοργανωτές της λογοτεχνικής και καλλιτεχνικής εταιρείας στην Αγία Πετρούπολη και του θεάτρου υπό την επίβλεψη της. Από το 1893 δίδαξε δράμα στη Θεατρική Σχολή της Αγίας Πετρούπολης.

## Παραπομπές


## Βιβλιογραφία
* Ленский (П. Д. Оболенский) // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* Оболенские // Николай Кузанский — Океан. — М. : Большая российская энциклопедия, 2013. — С. 501—508. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 23). — ISBN 978-5-85270-360-6.

Κατηγορία:Οικογένεια Ομπολένσκι
Χαρίδημος ο Αθηναίος

Ο **Χαρίδημος**, από τους Ωρεούς της Εύβοιας, ήταν αρχαίος Έλληνας, μισθοφόρος αρχηγός τού 4ου αι. π.Χ.

Περί το 367 π.Χ. πολέμησε υπό τον Αθηναίο στρατηγό Ιφικράτη κατά της Αμφίπολης. Έχοντας διαταγή από τον Ιφικράτη να πάρει τους Αμφιπολίτες ομήρους στην Αθήνα, τους επέτρεψε να επιστρέψουν στους δικούς τους ανθρώπους και ενώθηκε με τον Κότυ Α΄, βασιλιά της Θράκης, εναντίον της Αθήνας.  Νυμφεύτηκε μία κόρη του βασιλιά.

Αμέσως μετά έπεσε στα χέρια των Αθηναίων και δέχτηκε την πρόταση του Τιμόθεου να επανέλθει στην υπηρεσία τους. Αφού απολύθηκε από τον Τιμόθεο (362 π.Χ.) προσχώρησε στους επαναστατημένους σατράπες και τούς στρατηγούς τους Μέμνονα και Μέντορα στην Ασία, αλλά σύντομα έχασε την εμπιστοσύνη τους και αναγκάστηκε να ζητήσει την προστασία των Αθηναίων. Ωστόσο διαπιστώνοντας ότι δεν είχε κάτι να φοβηθεί από τους Πέρσες, προσχώρησε και πάλι στον Κότυ Α΄, μετά τον φόνο τού οποίου διορίστηκε κηδεμόνας τού νεαρού γιου του Κερσοβλέπτη. 

Το 357 π.Χ., με την άφιξη του Χάρη με σημαντικές δυνάμεις, η Θρακική Χερσόνησος αποκαταστάθηκε στην Αθήνα. Οι υποστηρικτές του Χαρίδημου θεωρούσαν ότι οφειλόταν στις προσπάθειές του και, παρά την αντίθεση του Δημοσθένη, τιμήθηκε με χρυσό στεφάνι και το προνόμιο να ψηφίζει στην πόλη. Περαιτέρω αποφασίστηκε ότι το πρόσωπό του έπρεπε να είναι απαραβίαστο. 

Το 351 π.Χ. διοικούσε τις αθηναϊκές δυνάμεις στη Χερσόνησο κατά του Φιλίππου Β΄ της Μακεδονίας και το 349 π.Χ. αντικατέστησε τον Χάρη ως διοικητή στον Ολυνθιακό πόλεμο. Έφερε ελάχιστη επιτυχία, αλλά έκανε να μισείται για την αυθάδεια και την ασυδοσία του, έτσι αντικαταστάθηκε με τη σειρά του από τον Χάρη. 

Μετά τη μάχη της Χαιρώνειας, η φιλοπόλεμη παράταξη είχε αναθέσει στον Χαρίδημο τη διοίκηση εναντίον του Φιλίππου Β΄, αλλά η ειρηνική παράταξη εξασφάλισε τον διορισμό του Φωκίωνα. Ο Χαρίδημος ήταν ένας από αυτούς, των οποίων η παράδοση ζητήθηκε από τον Μεγάλο Αλέξανδρο μετά την καταστροφή της Θήβας, αλλά διέφυγε σε εξορία. Κατέφυγε στον Δαρείο Γ΄, ο οποίος τον δέχθηκε με τιμές. Όμως, έχοντας εκφράσει τη δυσαρέσκειά του για τις προετοιμασίες που έκανε ο βασιλιάς λίγο πριν τη μάχη της Ισσού (333 π.Χ.), θανατώθηκε. 

## Βιβλιογραφικές αναφορές
* Διόδωρος Σικελιώτης xvii.30
* Πλούταρχος, *Φωκίων*, 16, 17
* Φλάβιος Αρριανός, *Anabasis*, i.10
* Κόιντος Κούρτιος Ρούφος iii.2
* Δημοσθένης, *Contra Aristocratem*
* A. Schafer, *Demosthenes und seine Zeit* (1885)
* HW Parke, *Έλληνες μισθοφόροι στρατιώτες* (1933)
*   

## Παραπομπές


Κατηγορία:Αρχαίοι Έλληνες μισθοφόροι
Κατηγορία:Αρχαίοι Ευβοείς
Σάμουελ Μπάρμπερ

Ο **Σάμουελ Μπάρμπερ** (αγγλικά: Samuel Osmond Barber II, 9 Μαρτίου 1910-23 Ιανουαρίου 1981) ήταν σημαντικός Αμερικανός συνθέτης κλασικής μουσικής του 20ου αιώνα. Η μουσική του θεωρείται λυρική, εκλεπτυσμένη, λαμπρή και συντηρητική στο ιδίωμα δίχως να εντάσσει τα πειραματικά στοιχεία του μοντερνισμού.  

Ο Μπάρμπερ έπαιζε πιάνο και βιολονστέλο από την ηλικία των 6 ετών. Το 1924, στα 14 του χρόνια, έγινε δεκτός ως υπότροφος στο Μουσικό Ινστιτούτο Κέρτις της Φιλαδέλφειας όπου σπούδασε πιάνο, σύνθεση και ωδική.  Έχει συνθέσει όπερες, μπαλέτα, ορχηστρικά έργα, μουσική δωματίου, 4 κονσέρτα (για βιολί, για τσέλο, για πιάνο και για ορχήστρα δωματίου), χορωδιακή και φωνητική μουσική. 

Στις εκτελέσεις των έργων του  ο ίδιος συχνά αναλάμβανε εκτός από τον ρόλο του μαέστρου, τον ρόλο του βαρυτόνου και του πιανίστα. 

Το πιο γνωστό μάλλον έργο του είναι το Αντάτζιο για Έγχορδα (Adagio for Strings, 1938) που αποτελεί το αργό μέρος του Κουαρτέτου εγχόρδων που συνέθεσε. Το εν λόγω έργο παρουσιάστηκε στις πρώτες του εκτελέσεις από τον Αντόνιο Τσοκανίνι και έγινε από την αρχή πολύ δημοφιλές. Η σονάτα του για πιάνο (1949) είναι ιδιαίτερα δεξιοτεχνική και εντυπωσιακή. 

Έργα του έχει διευθύνει και ο Δημήτρης Μητρόπουλος.

## Βιβλιογραφία και εξωτερικοί σύνδεσμοι

Michael Kennedy: Λεξικό μουσικής της Οξφόρδης (ελλ. εκδ.Γιαννέλη)

https://www.britannica.com/biography/Samuel-Barber

https://www.youtube.com/watch?v=WAoLJ8GbA4Y

https://www.youtube.com/watch?v=0ym2yftkooM

## Παραπομπές


Κατηγορία:Βραβευμένοι με Grammy
Κατηγορία:Αμερικανοί διευθυντές ορχήστρας
Κατηγορία:Αμερικανοί συνθέτες κλασικής μουσικής
Κατηγορία:Κλασικοί συνθέτες του 20ού αιώνα
Βασίλειος Τσολακίδης

Ο **Βασίλειος Τσολακίδης** (γεν. 9 Σεπτεμβρίου 1979) είναι Έλληνας πρώην γυμναστής. Διακρίθηκε στο αγώνισμα των παράλληλων ζυγών ανδρών στους Θερινούς Ολυμπιακούς Αγώνες του 2012 καταλαμβάνοντας την 6η θέση. Το 2016 εγκατέλειψε την ενεργό δράση, λόγω τραυματισμών, που υπέστη κατά τα έτη 2014 και 2015 και έπειτα ασχολήθηκε με την προπονητική.

## Διακρίσεις

### Παγκόσμια Πρωταθλήματα

### Ευρωπαϊκά Πρωταθλήματα

### Μεσογειακοί Αγώνες

## Προσωπική ζωή
Είναι παντρεμένος από το 2001 με την Γεωργία Στράκα, πρώην αθλήτρια του ανσάμπλ και έχει αποκτήσει τέσσερα παιδιά. Ο μεγαλύτερος γιος του (Στέφανος) επίσης ασχολείται με την ενόργανη γυμναστική.

## Παραπομπές


Κατηγορία:Έλληνες αθλητές της ενόργανης γυμναστικής
Ένωση Δημοκρατών και Ανεξαρτήτων

Η **Ένωση Δημοκρατών και Ανεξάρτητων** (, **UDI**) είναι ένα κεντρώο, φιλελεύθερο πολιτικό κόμμα στη Γαλλία που ιδρύθηκε στις 18 Σεπτεμβρίου 2012 με βάση την ομώνυμη κοινοβουλευτική ομάδα στην Εθνοσυνέλευση. Το κόμμα αποτελούνταν από χωριστά πολιτικά κόμματα που διατήρησαν την ανεξαρτησία τους, αλλά πάντα σε συνασπισμό με το μεγαλύτερο δεξιό κόμμα τους Ρεπουμπλικάνους. Καθώς οι περισσότεροι από αυτούς εκδιώχθηκαν ή αποχώρησαν, η Δημοκρατική Ευρωπαϊκή Δύναμη είναι το τελευταίο ιδρυτικό κόμμα που συμμετέχει στην Ένωση.

Ο σημερινός πρόεδρος του κόμματος είναι ο Ζαν-Κριστόφ Λαγκάρντ, ο οποίος εξελέγη στο συνέδριο του κόμματος στις 15 Νοεμβρίου 2014, μετά την παραίτηση του Ζαν-Λουί Μπορλό στις 6 Απριλίου 2014 για λόγους υγείας.

## Ιστορικό
Στις 9 Οκτωβρίου 2012, οι ηγεσίες των κομμάτων που απαρτίζουν την κοινοβουλευτική ομάδα του UDI ανακοίνωσαν τη δημιουργία ενός νέου πολιτικού κόμματος. Στις 21 Οκτωβρίου πραγματοποιήθηκε η ιδρυτική συνέλευση στο Maison de la Mutualité στο Παρίσι, η οποία σηματοδότησε την επίσημη ίδρυση του κινήματος.

Μετά το συνέδριο της Ένωσης για ένα Λαϊκό Κίνημα στις 18 Νοεμβρίου 2012 και τις επακόλουθες εντάσεις μεταξύ των δύο αντιπάλων υποψηφίων για την προεδρία του κόμματος, μια σειρά από ηγετικά στελέχη του UMP ανακοίνωσαν ότι προσχωρούν στο UDI, συμπεριλαμβανομένου του πρώην υπουργού και βουλευτή Pierre Méhaignerie και του βουλευτή Mayenne Yannick Favennec.

Το UDI έγινε μέλος της Συμμαχίας Φιλελευθέρων και Δημοκρατών για την Ευρώπη στις 2 Δεκεμβρίου 2016.

Αν και η ηγεσία του UDI υποστήριξε τον Φρανσουά Φιγιόν στις γαλλικές προεδρικές εκλογές του 2017, αρκετά μέλη του κόμματος υποστήριζαν το En Marche! του Εμανουέλ Μακρόν.

Το Εθνικό Κέντρο Ανεξάρτητων και Αγροτών εκδιώχθηκε μετά την παραίτηση του αρχηγού και μόνο αναπληρωτή του Gilles Bourdouleix επειδή είπε ότι ο Αδόλφος Χίτλερ δεν είχε σκοτώσει αρκετούς Ρομά. Η Κεντρώα Συμμαχία αποκλείστηκε στις 25 Μαρτίου 2017 ως αποτέλεσμα της υποστήριξής της στον Εμανουέλ Μακρόν. Τα Εδάφη σε Κίνηση αποχώρησαν μετά τα αποτελέσματα των περιφερειακών εκλογών του 2015 και το Φιλελεύθερο Δημοκρατικό Κόμμα (PLD) αποκλείστηκε από το UDI τον Δεκέμβριο του 2013. Το Ριζοσπαστικό Κόμμα αποχώρησε μετά την επανένωσή του με το Ριζοσπαστικό Κόμμα της Αριστεράς, για να σχηματίσει το Ριζοσπαστικό Κίνημα στις 10 Δεκεμβρίου 2017. Στις 16 Δεκεμβρίου, οι Κεντρώοι ακολούθησαν το παράδειγμά τους ανακοινώνοντας την πρόθεσή τους να εγκαταλείψουν το UDI. Η Δημοκρατική Ευρωπαϊκή Δύναμη είναι το τελευταίο ιδρυτικό κόμμα που παραμένει συστατικό του UDI.

## Αποτελέσματα εκλογών
### Εθνοσυνέλευση

### Ευρωπαϊκό Κοινοβούλιο
Οι εκλογές του 2014 αφορούσαν μια συμμαχία με τις δυνάμεις του Δημοκρατικού Κινήματος (MoDem). Αυτή η κοινή λίστα, The Alternative ( *L'Alternative* ), είδε 3 βουλευτές του UDI από τους 7 που εκλέχθηκαν από τη λίστα. Η αλλαγή στις έδρες που εμφανίζονται είναι από τις εκλογές του 2009 για τη λίστα MoDem.

## Παραπομπές

## Εξωτερικοί σύνδεσμοι

* Επίσημη ιστότοπος
Κατηγορία:Φιλελεύθερα κόμματα στη Γαλλία
Ενωση
Ντανιέλ Αντέτζο

Ο **Ντανιέλ Αντέτζο** (γεννημένος στις 7 Αυγούστου 1989) είναι Νιγηριανός επαγγελματίας ποδοσφαιριστής που αγωνίζεται ως αμυντικός στήν Σούπερ Λίγκα για την Λαμία.

## Καριέρα
Άρχισε την καριέρα του στην Ιταλική Εστέ το 2005, στην τότε ομάδα της τέταρτης Κατηγορίας Ιταλίας. Ο Αντέτζο έκανε το ντεμπούτο του στην Σέριε Α τον Μαρτίο του 2009, με την φανέλα της Ρετζίνα, στον αγώνα εναντίον της Φιορεντίνα. Στις 17 Ιουνιου 2014, ήρθε για πρώτη φορά στην Ελλάδα, για να υπογράψει συμβόλαιο 2 χρόνων με την τότε ομάδα της Καλλονής. Παρέμεινε μέχρι το 2016, όπου έμεινε ελεύθερος και επέστρεψε στην Ιταλία για λογαριασμό της Βιτσέντσα, και μετέπειτα για λίγο χρονικό διάστημα στην Σαλερνιτάνα. Το 2018 επέστρεψε στην Ελλάδα για λογαριασμό της Κέρκυρας, που αγωνιζόταν τότε στην Σούπερ Λίγκα.

## Παραπομπές


Κατηγορία:Νιγηριανοί ποδοσφαιριστές
Γκόραν Ιβανίσεβιτς

O **Γκόραν Ιβανίσεβιτς** (γεννημένος στις 13 Σεπτεμβρίου 1971) είναι Κροάτης πρώην επαγγελματίας τενίστας και νυν προπονητής. Είναι γνωστός για την κατάκτηση του Γουίμπλετον το 2001, του μοναδικού του Γκραν Σλαμ, κάτι το οποίο πέτυχε με κάρτα ελεύθερης εισόδου (wildcard) ενώ ήταν στο νούμερο 125 της παγκόσμιας κατάταξης. 

Ο Ιβανίσεβιτς είχε βρεθει μέχρι και το νούμερο 2 της παγκόσμιας κατάταξης το 1994. Στο Γουίμπλετον πριν στεφθεί πρωταθλητής είχε υπάρξει 3 φορές φιναλίστ, το 1992, το 1994 και το 1998 (την πρώτη φορά ηττήθηκε από τον Αντρέ Άγκασι και τις δύο επόμενες απο τον Πiτ Σάμπρας).

Είχε μια επιτυχημένη καριέρα και κατάφερε να κατακτήσει συνολικά 22 τίτλους ATP στο μονό. Μάλιστα ήταν ανταγωνιστικός και στο διπλό όπου βρέθηκε δύο φορές στον τελικό του Ρολάν Γκαρός (1990 και 1999).  

## Ο άθλος στο Γουίμπλετον

Το 2001 μετά από προβλήματα τραυματισμών έπεσε πολύ στην παγκόσμια κατάταξη και βρέθηκε εκτός του top 100. Πριν το Γουίμπλετον ήταν στο νούμερο 125. Η κατάταξή του δεν του εξασφάλιζε μια θέση στο κυρίως ταμπλό αλλά οι διοργανωτές του έδωσαν κάρτα ελεύθερης εισόδου (wildcard) μιας και ήταν 3 φορές φιναλίστ στο συγκεκριμένο τουρνουά. Η κατάκτηση του Γουίμπλετον από τον ίδιο  με τον τρόπο που επιτεύχθηκε θεωρήθηκε ένα ορόσημο στα χρονικά του αθλήματος.  

## Προπονητική καριέρα

Μετά την απόσυρση του από την ενεργό δράση το 2004 επέλεξε την καριέρα του προπονητή. Από τις 30 Ιουνίου του 2019 μέχρι τον Μάρτιο του 2024 προπονούσε τον Νόβακ Τζόκοβιτς  ενώ στο παρελθόν έχει προπονήσει και άλλους καταξιωμένους τενίστες: τον Μάριν Τσίλιτς  (ο οποίος υπό την καθοδήγησή του κέρδισε το US Open το 2014), τον Μίλος Ράονιτς και τον Τόμας Μπέρντιχ.

## Παραπομπές


## Εξωτερικοί σύνδεσμοι
* 

   

Κατηγορία:Γιουγκοσλάβοι αθλητές της αντισφαίρισης
Κατηγορία:Νικητές του Γουίμπλεντον
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2000
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1996
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1992
Κατηγορία:Κροάτες αθλητές της αντισφαίρισης
Σπερματικά σωληνάρια

μικρογραφία|244x244px|Εσωτερική δομή του όρχεως:<br />1.Διαφραγμάτια<br />2.Σπερματικά σωληνάρια (εσπειραμένα)<br />3.Λοβοί όρχεως<br />4.Σπερματικά σωληνάρια (ευθέα)<br />5.Εκφορητικά σωληνάρια<br />6.Δίκτυο Haller (rete testis)

Τα **σπερματικά σωληνάρια** είναι μεγάλου μήκους σωληνίσκοι που διατάσσονται σφιχτά μέσα στους λοβούς των όρχεων. Η βασική τους λειτουργία είναι η παραγωγή του ώριμου αρσενικού γαμέτη που ονομάζεται σπερματοζωάριο. 

Τα εσπειραμένα σωληνάρια μέσα από τους *λοβούς* απολήγουν σε μια περιοχή στο κέντρο του όρχεως που ονομάζεται *μεσοαύλιο*. Από εκεί τα σπερματοζωάρια περνούν μέσα από τα *εκφορητικά σωληνάρια* και εισχωρούν στην κεφαλή της επιδιδυμίδας. Στο σώμα της επιδιδυμίδας τα σπερματοζωάρια αποθηκεύονται προσωρινά μέχρι οι συσπάσεις του σπερματικού πόρου να τα ωθήσουν στον αδένα του προστάτη και μετέπειτα στην ουρήθρα.

Τα σπερματικά σωληνάρια αποτελούνται από τα κύτταρα της σπερματογένεσης. Τα κύρια στάδια της ωρίμανσης των κυττάρων είναι τα σπερματογόνια, τα σπερματοκύτταρα πρώτης και δεύτερης τάξης, οι σπερματίδες και τελικά σπερματοζωάρια. Η διαδικασία της ωρίμανσης του σπερματογονίου σε σπερματοζωάριο ονομάζεται σπερματογένεση και έχει μέσο χρόνο διάρκειας 70 ημερών.

## Παραπομπές


Κατηγορία:Ανδρικό αναπαραγωγικό σύστημα
Κατηγορία:Όρχεις
Κατηγορία:Όσχεο
Μέτωπο της βορειοανατολικής Ουκρανίας

Το μέτωπο της βορειανατολικής Ουκρανίας ήταν ένα από τα πρώτα πεδία συγκρούσεων κατά τη διάρκεια της ρωσικής εισβολής στην Ουκρανία. Ρώσοι και Ουκρανοί στρατιώτες συγκρούστηκαν για τον έλεγχο των περιφερειών Σούμι και Τσερνίχιβ της Ουκρανίας. Οι μάχες διήρκησαν από τις 24 Φεβρουαρίου 2022 (πρώτη ημέρα της εισβολής) μέχρι και τις 8 Απριλίου.

Οι σύγκρουσεις έληξαν με την εγκατάλειψη του μετώπου από τους Ρώσους και την αναδίπλωσή τους εντός του ρωσικού εδάφους. 

## Επισκόπηση
Οι μάχες του βορειοανατολικού μετώπου  έλαβαν χώρα στα εδάφη των περιφερειών Τσερνίχιβ και Σούμι αλλά και στις ομώνυμες πόλεις. Το Τσερνίχιβ ήταν υπό πολιορκία για περισσότερες από πέντε εβδομάδες. Στις 25 Φεβρουαρίου οι Ρώσοι κατέλαβαν το Κόνοτοπ στη περιφέρεια Σούμι. Την ίδια μέρα οι Ρώσοι επιτέθηκαν χωρίς επιτυχία και στο Σούμι. Οι ρωσικές δυνάμεις επιτέθηκαν και στην Οχτύρκα όπου σύμφωνα με τον δήμαρχο της πόλης έριξαν θερμοβαρικά όπλα.

Ενώ μαινόταν η μάχη του Σούμι, οι ρωσικές δυνάμεις κινήθηκαν δυτικά μέσω του Σούμι, και στις 4 Μαρτίου έφτασαν στο Μπροβάρι, ανατολικό προάστιο του Κιέβου. Σε μια αξιολόγηση της εκστρατείας που δημοσιεύτηκε στις 4 Μαρτίου, ο Φρέντρικ Κέιγκαν έγραψε ότι "ο άξονας του Σούμι είναι αυτή τη στιγμή η πιο επιτυχημένη και πιο επικίνδυνη ρωσική οδός προέλασης προς το Κίεβο." Σημείωσε ότι η γεωγραφία της περιοχής ευνοούσε τις προελάσεις με την χρήση στρατιωτικών οχημάτων καθώς το έδαφος «είναι επίπεδο και αραιοκατοικημένο, προσφέροντας λίγες καλές αμυντικές θέσεις [για τους αμυνόμενους]».

Στις 2 Απριλίου 2022, όλη η περιφέρεια Κιέβου, συμπεριλαμβανομένου του Μπροβάρι, κηρύχθηκε ελεύθερη από το Ουκρανικό Υπουργείο Άμυνας μετά την αποχώρηση των ρωσικών στρατευμάτων από την περιοχή. Στις 4 Απριλίου 2022 τα ρωσικά στρατεύματα είχαν ολοκληρώσει σε μεγάλο βαθμό την αποχώρηση τους από τη περιφέρεια Σούμι και δεν κατείχαν πλέον καμία πόλη ή χωριό στην περιοχή. Το Πεντάγωνο επιβεβαίωσε στις 6 Απριλίου ότι τα ρωσικά στρατεύματα είχαν αποσυρθεί από την περιφέρεια Τσερνίχιβ, αλλά ισχυρίστηκε ότι υπήρχαν ακόμα Ρώσοι στρατιώτες στη περιφέρεια Σούμι. Στις 7 Απριλίου, ο Ντμίτρο Ζιβίτσκι, κυβερνήτης της περιφέρειας Σούμι, δήλωσε ότι τα ρωσικά στρατεύματα είχαν εγκαταλείψει την περιφέρεια, αλλά η περιοχή δεν ήταν ακόμα ασφαλής λόγω των εκρηκτικών και διαφόρων πυρομαχικών που είχαν αφήσει πίσω τα ρωσικά στρατεύματα κατά την αποχώρηση τους.

## Παραπομπές

Κατηγορία:Ρωσική εισβολή στην Ουκρανία (2022)
Σαδάλας Β΄

Ο **Σαδάλας Β΄** ήταν Ασταίος πρίγκιπας της Θράκης κατά τον 1ο αι. π.Χ. και βασιλιάς των Οδρυσών από το 48 έως το 42 π.Χ. Είναι γιος του Κότυ ΣΤ΄, τού προκατόχου του, και ίσως ο πατέρας τού Σαδάλα Γ΄, διαδόχου του, και σίγουρα τού Κότυ Ζ΄, βασιλιά το 31 π.Χ.

Μοιραζόταν την εξουσία με τον πατέρα του. Κατά τη διάρκεια των ρωμαϊκών εμφυλίων πολέμων, ο Κότυς ΣΤ΄ τάχθηκε στο πλευρό του Πομπήιου και τού έστειλε ένα σώμα 500 ανδρών στη Θεσσαλία, υπό τις διαταγές του Σαδάλα (Β΄) . Ο πρίγκιπας διακρίθηκε για το θάρρος του και για την αφοσίωση που έδειξε στον Πομπήιο σε αυτόν τον πόλεμο. Ενημερωμένος για την πορεία του, ο Ιούλιος Καίσαρας στέλνει έναν από τους υπολοχαγούς του να καταλάβει τη Θεσσαλία. Ο Σκιπίωνας εγκατέλειψε αμέσως τη Μακεδονία για να τού αντιταχθεί και ο Σαδάλας προσχώρησε μαζί του. Είχαν τόση ορμή σε αυτή την αποστολή, που όταν ο Κάσσιος επιτέθηκε απροσδόκητα, υπέστη πλήρη καταστροφή . Ο Σαδάλας (Β΄) έδειξε την ίδια αξία στο πεδίο των Φαρσάλων , αλλά δεν μπόρεσε να αντισταθεί στην τύχη του Καίσαρα: αναγκάστηκε να αποσυρθεί στην επικράτειά του, μετά την ήττα τού Πομπήιου, φέροντας τουλάχιστον τους επαίνους τού νικητή Ι. Καίσαρα, ο οποίος μαρτυρεί ιδιαίτερα την εκτίμησή του για αυτόν.

Ο Σαδάλας Β΄ διαδέχθηκε τον πατέρα του γύρω στο έτος 48 π.Χ. και στη συνέχεια απεβίωσε λίγα χρόνια αργότερα, γύρω στο έτος 42 π.Χ. αφήνοντας την επικράτειά του στους Ρωμαίους. Αυτοί την επέστρεψαν στους πρίγκιπες της ίδιας οικογένειας: ο Mάρκος Αντώνιος την παραχώρησε στον Σαδάλα Γ΄, πιθανώς γιο του Σαδάλα Β΄, και στη συνέχεια ο Aύγουστος τού αφαίρεσε την επικράτεια υπέρ του Κότυος Ζ΄, γιου του Σαδάλα Β΄.

## Παραρτήματα

### Σημειώσεις και παραπομπές

### Μερικές πηγές
* « Sadalès II », Charles Weiss, Biographie universelle, ou Dictionnaire historique contenant la nécrologie des hommes célèbres de tous les pays, 1841 [détail des éditions].
*  Ian Mladjov, de l'Université du Michigan, liste des rois odrysiens de Thrace.
*  Site hourmo.eu, collection of Greek Coins of Thrace, Index des rois.

### Σχετικά Άρθρα
* Βασίλειο των Οδρυσών
* Κατάλογος Βασιλέων της Θράκης

Κατηγορία:Σύμμαχοι της Αρχαίας Ρώμης
Κατηγορία:Βασιλείς της αρχαίας Θράκης
Κατηγορία:Σελίδα που χρησιμοποιεί δεδομένα των Wikidata/P22
Κότυς Ζ΄

Ο **Κότυς Ζ΄** ήταν Θράκας πρίγκιπας της πρώιμης Ρωμαϊκής Αυτοκρατορίας, βασιλιάς των Αστέων και των Οδρυσών από το 31 έως το 18 π.Χ. Ήταν γιος του  Σαδάλα Β΄, όπως ίσως ο προκάτοχός του και αδελφός του Σαδάλα Γ΄, και ο πατέρας τού Ρησκούπορι Β΄ (Ασταίων), που τον διαδέχθηκε.

Ο Σαδάλας Γ΄ (ή *Aδάλλας*), ο οποίος έλαβε τον θρόνο των Oδρυσών από τον Mάρκο Αντώνιο το 42 π.Χ. μετά τη μάχη των Φιλίππων, απογυμνώθηκε από την κτήση του από τον Αύγουστο, ο οποίος έστεψε τον Κότυ Ζ΄.

Γύρω στο 18 π.Χ. ο Κότυς Ζ΄ απεβίωσε και ο αδελφός της συζύγου του, ο βασιλιάς των Σαπαίων Ροιμητάλκης Α΄ γίνεται επόπτης των παιδιών του, από τα οποία ο Ρησκούπορις Β΄ (Ασταίων) είναι ο νέος βασιλιάς.

Οι Βέσσοι, λαός της Θράκης που είχαν παραμείνει ανεξάρτητοι από τη Ρώμη, επιτέθηκαν στις Θρακικές επαρχίες που συμμάχησαν με τη Ρωμαϊκή Αυτοκρατορία. Οι βάρβαροι απωθήθηκαν από έναν ρωμαϊκό στρατό, που βοηθήθηκε από τους Θράκες συμμάχους τους. Στα χρόνια 13 - 11 π.Χ. ο Ρησκούπορις Β΄ και ο θείος του Ροιμητάλκης Α΄ δέχονται ξανά επίθεση από τους Bησσούς. Αυτή η επίθεση είναι πιο σοβαρή από την προηγούμενη και ο Ρησκούπορις Β΄ ηττάται και σκοτώνεται. Ο Ροιμητάλκης Α΄ επίσης ηττάται, αλλά καταφέρνει να διαφύγειή. Η βοήθεια των Ρωμαίων κατέστησε δυνατή την καταστροφή των Βησσών. Τα εδάφη τού πρίγκιπα των Ασταίων Ρησκούπορι Β΄ ήταν εν μέρει συνδεδεμένα με τη Ρώμη και ο πρίγκιπας των Σαπαίων Ροιμητάλκης Α΄ έγινε βασιλιάς του τελευταίου θρακικού βασιλείου των Οδρυσών, διαδεχόμενος τον ανιψιό του Ρησκούπορι Β΄.

## Πηγές
* « Cotys IV », Charles Weiss, Biographie universelle, ou Dictionnaire historique contenant la nécrologie des hommes célèbres de tous les pays, 1841 [détail des éditions].
* Félix Cary, *Histoire des rois de Thrace et de ceux du Bosphore cimmérien*, éd. Desaint et Saillant, 1752 .
*  Ian Mladjov, de l'Université du Michigan, liste des rois odrysiens de Thrace.
*  Site hourmo.eu, collection of Greek Coins of Thrace, Index des rois.

## Δείτε επίσης
* Βασίλειο των Οδρυσών

Κατηγορία:Βασιλείς της αρχαίας Θράκης
Κατηγορία:Σύμμαχοι της Αρχαίας Ρώμης
Σαδάλας Γ΄

Ο **Σαδάλας Γ΄** (ή *Αδάλλας*) ήταν Ασταίος πρίγκιπας της Θράκης κατά τον 1ο αι. π.Χ. και βασιλιάς των Οδρυσών από το 42 έως το 31 π.Χ. Ήταν ίσως ,,ο γιος του Σαδάλα Β΄, τού προκατόχου του, και έτσι αδελφός τού Κότυος Ζ΄, τού διαδόχου του.

Μετά τη μάχη των Φιλίππων το 42 π.Χ., ο Mάρκος Αντώνιος παραχώρησε στον Σαδάλα Γ΄ τον θρόνο των Oδρυσών, επειδή θα είχε πάρει το μέρος του κατά τη διάρκεια αυτού τού πολέμου.

Δεν απόλαυσε αυτό το βασίλειο για πολύ, διότι ο Αύγουστος -μετά τη ναυμαχία του Ακτίου- αποστέρησε από τις επικράτειές τους όλους τους βασιλείς, που είχε ορίσει ο Αντώνιος, συμπεριλαμβανομένου του Σαδάλα Γ΄. Τον διαδέχθηκε ο Κότυς Ζ΄.

## Σημειώσεις και παραπομπές

### Μερικές πηγές
* Félix Cary, *History of the Kings of Thrace and of the Cimmerian Bosphorus*, ed. Desaint and Saillant, 1752 [ διαβάστε online ] .
*  Ian Mladjov, του Πανεπιστημίου του Michigan, κατάλογος των Οδρυσίων βασιλιάδων της Θράκης .
*  Ιστότοπος hourmo.eu, συλλογή Ελληνικών Νομισμάτων Θράκης, Ευρετήριο βασιλέων .

## Σχετικά Άρθρα
* Βασίλειο των Οδρυσών
* Κατάλογος Βασιλέων της Θράκης

Κατηγορία:Σύμμαχοι της Αρχαίας Ρώμης
Κατηγορία:Βασιλείς της αρχαίας Θράκης
Ανισότητα Νέσμπιττ

Στα μαθηματικά, η **ανισότητα Νέσμπιττ** (αναφέρεται και ως **ανισότητα Nesbitt**) αφορά οποιουσδήποτε τρεις θετικούς πραγματικούς αριθμούς a, b, c και λέει ότι
:
\frac{a}{b+c} + \frac{b}{a+c} + \frac{c}{a+b} \geq \frac{3}{2}.

Η ισότητα ισχύει αν και μόνο αν a = b = c.

## Αποδείξεις

Η ανισότητα αυτή είναι γνωστή για τους πολλούς τρόπους με τους οποίους μπορεί να αποδειχθεί.

 = 6.
Επίσης, προκύπτει και την σχετικά πιο απλή ειδική περίπτωση της ανισότητα αριθμητικού-γεωμετρικού μέσου για 2 όρους
:u + \frac{1}{u} \geq 2 \Leftrightarrow u^2 - 2u + 1 \geq 0 \Leftrightarrow (u - 1)^2 \geq 0, για οποιοδήποτε u > 0.
Και από τις δύο αυτές ανισότητες λαμβάνουμε ότι η ισότητα ισχύει αν και μόνο αν x = y = z, που είναι ισοδύναμο με a = b = c.
}}

\right)^2 + \left(\frac{1}{\sqrt{b + c}}\right)^2 + \left(\frac{1}{\sqrt{a + c}}\right)^2\right) \geq \left( 1 + 1 + 1 \right)^2 = 9.

}}
.

Αναδιατάσσοντας τους όρους, καθώς είναι θετικοί, λαμβάνουμε
:
\left( (a + b) + (b + c) + (c + a) \right) \cdot \left( \frac{1}{a + b} + \frac{1}{b + c} + \frac{1}{c + a} \right) \geq 9,

η οποία είναι ισοδύναμη της ανισότητας Νέσμπιττ.
}}

## Ιστορία

Η ανισότητα αυτή πήρε το όνομα της από τον Μ. Α. Νέσμπιττ που τη δημοσίευσε ως πρόβλημα στο περιοδικό Educational Times το 1902.

Η ανισότητα Νέσμπιττ είναι μία ειδική περίπτωση της ανισότητας Σαπίρο, η οποία μελετάει κάτω φράγματα για το εξής κυκλικό άθροισμα n αριθμών x_1, \ldots, x_n 
:
\frac{x_1}{x_2 + x_3} + \frac{x_2}{x_3 + x_4} + \ldots + \frac{x_n}{x_1 + x_2}.


## Παραπομπές


Κατηγορία:Ανισότητες
Κηφισιά Θεσσαλονίκης

Η **Κηφισιά** είναι συνοικία της νοτιοανατολικής Θεσσαλονίκης του δήμου Καλαμαριάς. 

## Πληροφορίες
Η Κηφισιά αποτελείται από πολυκατοικίες, μονοκατοικίες, κτίρια, μαγαζιά, πλατείες. Στην οδό "Κηφισίας" υπάρχει το Β' ΚΑΠΗ του δήμου Καλαμαριάς. 

Επίσης υπάρχει και η παιδική βιβλιοθήκη στην δυτική είσοδο της συνοικίας, η οποία λειτουργεί από το 2007. 

## Αξιοθέατα

* Ο **Ιερός Ναός Αγίων Χαραλάμπους και Αργυρής της εκ Προύσης** στην ανατολική έξοδο της συνοικίας.
* Το **γήπεδο** στην νοτιοδυτική μεριά της συνοικίας.
* Το **πάρκο** και η μικρή **πλατεία** στο κέντρο της συνοικίας.

## Εκπαίδευση
Η συνοικία παρέχει δημοτικό σχολείο, γυμνάσιο, λύκειο, καθώς και αρκετά φροντιστήρια. 

## Συγκοινωνία
Από το κέντρο της Κηφισιάς υπάρχει η γραμμή *39* του ΟΑΣΘ, που εκτελεί την διαδρομή "Δικαστήρια - Κηφισιά", και επίσης η γραμμή *39Α* που εκτελεί την διαδρομή "Δικαστήρια - Εμπορικό Κέντρο Μακεδονία". Επίσης εξωτερικά της συνοικίας περνάνε οι γραμμές *01Χ, 3Κ, 10, 33, 36* και *66*. 

## Παραπομπές


Κατηγορία:Δήμος Καλαμαριάς
Κατηγορία:Συνοικίες και περιοχές Θεσσαλονίκης
Φαλκόβοινος

Ο **φαλκόβοινος** (επιστημονική-λατινική ονομασία *Phalcoboenus*) είναι γένος αρπακτικών πουλιών, που (όπως και τα άλλα γένη της υποοικογένειας πολυβορίνες ή καρακαρίνες) είναι γνωστά με την κοινή ονομασία **καρακάρα** (*caracara*).

Τα είδη του φαλκόβοινου ζουν σε ανοικτά ενδιαιτήματα με ελάχιστη βλάστηση, στις Άνδεις, στην Παταγονία και στις Νήσους Φώκλαντ. Οι ενήλικες φαλκόβοινοι ξεχωρίζουν εύκολα, έχοντας γυμνό κίτρινο, πορτοκαλί ή κόκκινο δέρμα στο πρόσωπο και μαύρο κατά βάση πτέρωμα με ποικίλο ποσοστό λευκού. Από την άλλη, τα νεαρά άτομα είναι γενικώς καφετιά, με ανοικτό ροδόγκριζο δέρμα προσώπου. Οι φαλκόβοινοι είναι πουλιά που προσαρμόζουν πολύ τη συμπεριφορά και τη διατροφή τους ανάλογα με τις συνθήκες και τις ευκαιρίες που τους δίνονται. Συνήθως παρατηρούνται να περπατούν στο έδαφος, όπου τρέφονται με πτώματα και με οποιοδήποτε μικρό ζώο μπορέσουν να συλλάβουν.

## Είδη
Σήμερα γίνονται γενικώς αποδεκτά τα εξής τέσσερα είδη στο γένος φαλκόβοινος, που διαχωρίσθηκαν μεταξύ τους με αλλοπατρική εξέλιξη:

Υπήρχε επίσης ένα εξαφανισμένο προϊστορικό είδος, το *Phalcoboenus napieri*, που είναι γνωστό από ημιαπολιθωμένα υπολείμματα, που ανεσκάφηκαν σε αποθέσεις τύρφης στις Νήσους Φώκλαντ και περιγράφηκαν το 2016. Το είδος αυτό πήρε την ονομασία του από το όνομα του Ρόντυ Νάπιερ, ιδιοκτήτη της Νήσου Γουέστ Πόιντ των Φώκλαντ.

## Παραπομπές


## Πηγές
* Jaramillo, Alvaro, Burke, Peter, & Beadle, David: *Birds of Chile*, εκδόσεις Christopher Helm, Λονδίνο 2003, ISBN 0-7136-4688-8

Φαλκοβοινος
Μεγακήρουλος

Ο **μεγακήρουλος** (επιστημονική-λατινική ονομασία **Megaceryle**) είναι γένος ιχθυοφάγων πουλιών, που ανήκουν στην οικογένεια της αλκυόνης. Ζουν σε πολλά μέρη της Γης: η ευρεία γεωγραφική κατανομή τους περιλαμβάνει την Αφρική, τη Βόρεια και Νότια Αμερική και τη νοτιοανατολική Ασία.

Το γένος προτάθηκε αρχικώς το 1848 από τον Γερμανό φυσιοδίφη Γιόχαν Γιάκομπ Κάουπ. Η ονομασία του προέχεται από την ελληνική λέξη «μέγας» και την ονομασία του συγγενικού γένους κήρουλος, που με τη σειρά της είναι η αρχαία ονομασία ενός μη ταυτοποιημένου και πιθανώς μυθικού πτηνού, το οποίο αναφέρει ο Αριστοτέλης και άλλοι συγγραφείς.

## Είδη
Σήμερα γίνονται γενικώς αποδεκτά τα εξής τέσσερα είδη στο γένος:

## Περιγραφή
Και τα τέσσερα είδη τρέφονται σχεδόν μόνο με ψάρια και έχουν εμφανές άκαμπτο λοφίο στην κεφαλή. Τα ανώτερα μέρη του σώματός τους είναι σκούρα γκρίζα ή μπλε-γκρίζα, σχεδόν μονόχρωμα στα δύο αμερικανικά είδη, αλλά έντονα στιγματισμένα με λευκές κηλίδες στο ασιατικό και το αφρικανικό είδος. Τα κάτω μέρη μπορεί να είναι λευκά ή κεραμιδί. Εκτός από τον αρσενικό *Megaceryle torquata*, φέρουν έντονη ταινία στο στήθος. Το κάτω μέρος είναι πάντοτε διαφορετικό στα δύο φύλα του κάθε είδους.

Οι μεγακήρουλοι φωλιάζουν σε οριζόντια λαγούμια, τα οποία σκάβουν σε όχθες ποταμών ή αμμώδεις παραλίες. Αμφότεροι οι γονείς σκάβουν το λαγούμι, επωάζουν τα αβγά και ταΐζουν τους νεοσσούς τους.

Συχνά οι μεγακήρουλοι φαίνονται να στέκουν σε εμφανή κλαδιά δέντρων, στύλους ή άλλα κατάλληλες θέσεις παρατηρήσεως κοντά στο νερό, προτού βουτήξουν με το κεφάλι για να συλλάβουν τη λεία τους, συνήθως ψάρια και σπανίως οστρακόδερμα ή βατραχάκια (κάποτε και υδρόβια έντομα).

## Προέλευση και ταξινομική
Η παραδοσιακή άποψη είναι ότι το γένος *Megaceryle* εμφανίσθηκε πρώτα στον Νέο Κόσμο, εξελιχθέν από κάποιο εξειδικευμένο ιχθυοφάγο μέλος της οικογένειας *Alcedinidae*, που πέρασε από τον Βερίγγειο πορθμό και δημιούργησε στην Αμερική αυτό το γένος μαζί με την αμερικανική πράσινη αλκυόνη (το γένος *[[Chloroceryle]]*). Σύμφωνα με την άποψη αυτή, ένα μεγάλο λοφιοφόρο είδος, αρκετά αργότερα, στην Πλειόκαινο εποχή, διέσχισε τον Ατλαντικό Ωκεανό και από αυτό κατάγονται η γιγάντια και η λοφιοφόρος αλκυόνη. Ωστόσο αυτή η άποψη είναι πιθανότατα λανθασμένη, καθώς φαίνεται ότι το γένος μάλλον γεννήθηκε στον Παλαιό Κόσμο, το πιθανότερο στην Αφρική, και ότι ο πρόγονος των δύο αμερικανικών ειδών είναι εκείνος που διέσχισε τον ωκεανό.

Παλαιότερα τα είδη του γένους *Megaceryle* ταξινομούνταν στο γένος *[[Ceryle]]*, αλλά το τελευταίο αποδείχθηκε γενετικώς πλησιέστερο στο γένος *Chloroceryle*.

## Παραπομπές


Μεγακηρουλος
Ανδρίτσος

Το ελληνικό επώνυμο **Ανδρίτσος**, που ετυμολογικώς σημαίνει «γιος του Ανδρέα», συναντάται και με τις παραλλαγές **Ανδρίτζος** και **[[Ανδρούτσος (αποσαφήνιση)|Ανδρούτσος]]**. Μπορεί να αναφέρεται σε κάποιο από τα εξής πρόσωπα:

* Κώστας Ανδρίτσος (1916-1994), σκηνοθέτης, σεναριογράφος και παραγωγός του κινηματογράφου
* Λιβέρης Ανδρίτσος (γενν. 1959). διεθνής καλαθοσφαιριστής
* Μιχαήλ Ανδρίτσος (περ. 1600 μ.Χ.), Αθηναίος λόγιος και βιβλιογράφος

## Δείτε επίσης
* Βασιλική Ανδρίτσου
* Ανδρούτσος
Ανισότητα αριθμητικού-γεωμετρικού-αρμονικού μέσου

Στα μαθηματικά, η **ανισότητα αριθμητικού-γεωμετρικού-αρμονικού μέσου** είναι η ανισότητα που λέει ότι για κάθε n θετικούς πραγματικούς αριθμούς ο αριθμητικός μέσος είναι μεγαλύτερος ή ίσος από τον γεωμετρικό μέσο που είναι μεγαλύτερος ή ίσος από τον αρμονικό μέσο. 

Πιο συγκεκριμένα, για τους n αριθμούς x_1, \ldots, x_n ισχύει ότι
:\frac{x_1 + \ldots + x_n}{n} \geq \sqrt[n]{x_1 \cdot \ldots \cdot x_n} \geq \frac{n}{\frac{1}{x_1} + \ldots + \frac{1}{x_n}}.

Για την ειδική περίπτωση που έχουμε n = 3 αριθμούς a, b, c η ανισότητα παίρνει την μορφή
:\frac{a + b + c}{3} \geq \sqrt[3]{a b c} \geq \frac{3}{\frac{1}{a} + \frac{1}{b} + \frac{1}{c}}.

Η ανισότητα αυτή είναι επέκταση της ανισότητας αριθμητικού-γεωμετρικού μέσου και η απόδειξή της προκύπτει από αυτή.

## Δείτε επίσης
* Ανισότητα αριθμητικού-γεωμετρικού μέσου
* Αριθμητικός μέσος
* Γεωμετρικός μέσος
* Αρμονικός μέσος

## Παραπομπές


Κατηγορία:Ανισότητες
Αρμονικός μέσος

Στα μαθηματικά, ο **αρμονικός μέσος** n θετικών πραγματικών αριθμών a_1, \ldots, a_n ορίζεται ως εξής
:
\overline{a}_H = \frac{n}{\frac{1}{a_1} + \ldots + \frac{1}{a_n}}.


Από την ανισότητα αριθμητικού-γεωμετρικού-αρμονικού μέσου, ο αρμονικός μέσος είναι μικρότερος ή ίσος του αριθμητικού και του γεωμετρικού μέσου.

## Παράδειγμα
Ο αρμονικός μέσος των αριθμών \{ 2.3, 7.6, 9.1, 12.7 \}, υπολογίζεται ως
:
\overline{a}_H = \frac{4}{\frac{1}{2.3} + \frac{1}{7.6} + \frac{1}{9.1} + \frac{1}{12.7}} = 5.298..\ .


## Γεωμετρική κατασκευή

Έστω \alpha, \beta δύο θετικοί πραγματικοί αριθμοί με \alpha > \beta.
# Θεωρούμε το ευθύγραμμο τμήμα \rm NM = \alpha. 
# Θεωρούμε το σημείο του \rm \Sigma ώστε \rm \Sigma M = \beta.
# Επίσης θεωρούμε το μέσο \rm O του \rm N\Sigma, δηλαδή \rm NO = O\Sigma = \frac{\alpha - \beta}{2}.
# Με κέντρο το \rm O χαράζουμε κύκλο C με ακτίνα \rm O\Sigma.  
# Θεωρούμε μία από τις δύο εφαπτόμενες από το σημείο \rm M στον κύκλο C.
# Έστω \rm \Gamma το σημείο επαφής.
# Τέλος, θεωρούμε το ύψος \rm \Gamma H του τριγώνου \rm A\Gamma M. Το μήκος του \rm HM είναι ίσο με τον αρμονικό μέσο των \alpha, \beta.

.
}}

## Δείτε επίσης
* Αρμονική πρόοδος
* Ανισότητα αριθμητικού-γεωμετρικού-αρμονικού μέσου
* Μέσος όρος

## Παραπομπές


Κατηγορία:Μέσοι όροι
Κατηγορία:Κατασκευές με κανόνα και διαβήτη
Αττάλεια Λυδίας

Η **Αττάλεια**, ήταν ρωμαϊκή πόλη της αρχαίας Λυδίας, πρώην επισκοπή και σήμερα είναι λατινική καθολική τιτουλάρια επισκοπή.

## Ιστορία
Η Αττάλεια αρχικά ονομαζόταν *Aγρόειρα* ή *Aλλόειρα*.  Η Αττάλεια ήταν αρκετά σημαντική στη ρωμαϊκή επαρχία της Λυδίας, ώστε να γίνει επισκοπή της Μητροπολιτικής Αρχιεπισκοπής της πρωτεύουσας των Σάρδεων και να κόβει νομίσματα.  Κι όμως έμελλε να ξεθωριάσει.

## Τιτουλάρια επισκοπή
Η επισκοπή αναστηλώθηκε ονομαστικά το 1933.

Είναι κενή, αφού είχε έναν μόνο υφιστάμενο κατώτερο (επισκοπικό) βαθμό:
* Κάρλο-Μαρία-Τζουζέππε ντε Φορνάρι (1730.12.11 – ;), ως επίτιμος· πρώην Επίσκοπος Aléria (1713.01.30 – 1715.02.20), Επίσκοπος Albenga (Ιταλία) (1715.02.20 – 1730.12.11).

## Δείτε επίσης
* Καθολική Εκκλησία στην Τουρκία

## Βιβλιογραφία
* Smith, William, ed. (1854–1857). "Attaleia". Dictionary of Greek and Roman Geography. London: John Murray.

## Βιβλιογραφικές αναφορές

Κατηγορία:Ρωμαϊκές πόλεις στην Τουρκία
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίες πόλεις της Λυδίας
Κατηγορία:Καθολικές τιμητικές επισκοπές στην Ασία
Ανισότητα αριθμητικού-γεωμετρικού μέσου

Στα μαθηματικά, η **ανισότητα αριθμητικού-γεωμετρικού μέσου** λέει ότι ο αριθμητικός μέσος n μη-αρνητικών πραγματικών αριθμών είναι μεγαλύτερος ή ίσος από τον γεωμετρικό μέσο αυτών των αριθμών. Για παράδειγμα, για τρεις αριθμούς a, b, c \geq 0,
:\frac{a + b + c}{3} \geq \sqrt[3]{abc}.
Στην γενική περίπτωση για n μη-αρνητικούς αριθμούς x_1, \ldots, x_n, ισχύει ότι
:
\frac{x_1 + \ldots + x_n}{n} \geq \sqrt[n]{x_1 \cdot \ldots \cdot x_n}.


Η ανισότητα αυτή μπορεί να χρησιμοποιηθεί ώστε να αποδείξει αρκετές άλλες ανισότητες στα μαθηματικά και βρίσκει εφαρμογές στην ανάλυση αλγορίθμων και στην θεωρία βελτιστοποίησης. Η ανισότητα αναφέρεται ως **ανισότητα ΑΜ-ΓΜ** από την σύντμηση των αρχικών του *αριθμητικού μέσου* και του *γεωμετρικού μέσου*.

## Αποδείξεις

### Περίπτωση n = 2

Θα αποδείξουμε την την περίπτωση n = 2, όπου η ανισότητα έχει την μορφή
:\frac{a + b}{2} \geq \sqrt{ab}.

### Γενική περίπτωση

{n+1} - (x_1 \cdot \ldots \cdot x_n)^{\frac{1}{n+1}\cdot(1 + \frac{1}{n})} \\
 & = \frac{1}{n+1} \cdot \left( \sum_{i = 1}^n x_i - n \cdot (x_1 \cdot \ldots \cdot x_n)^{1/n} \right) \\
 & \geq 0,
\end{align}

χρησιμοποιώντας στην τελευταία ανίσωση την επαγωγική υπόθεση ότι \textstyle \sum_{i = 1}^n x_i \geq n \cdot (x_1 \cdot \ldots \cdot x_n)^{1/n}. Από την μαθηματική επαγωγή ισχύει για όλα τα n.
}}
 \geq \frac{x_1}{x_1} + \ldots + \frac{x_n}{x_n} = n.
Δηλαδή,
:
\frac{a_1 + \ldots + a_n}{n} \geq 1 = \sqrt[n]{a_1 \cdot \ldots \cdot a_n}.

}}
## Εφαρμογές

### Απόδειξη της ανισότητας γεωμετρικού-αρμονικού μέσου
Θέτοντας x_i = \tfrac{1}{y_i} για κάθε 1 \leq i \leq n στην ανισότητα αριθμητικού-γεωμετρικού μέσου λαμβάνουμε ότι
:\frac{\frac{1}{x_1} + \ldots + \frac{1}{x_n}}{n} \geq \sqrt[n]{\frac{1}{x_1} \cdot \ldots \cdot \frac{1}{x_n}}.
Αναδιατάσσοντας τα δύο μέλη λαμβάνουμε ότι
:
\sqrt[n]{x_1 \cdot \ldots \cdot x_n} \geq \frac{n}{\frac{1}{x_1} + \ldots + \frac{1}{x_n}},

δηλαδή ο αρμονικός μέσος είναι μικρότερος ή ίσος του γεωμετρικού, με ισότητα αν και μόνο αν x_1 = x_2 = \ldots = x_n.

### Απόδειξη της ανισότητας Νέσμπιττ
Η ανισότητα Νέσμπιττ λέει ότι για κάθε θετικούς πραγματικούς αριθμούς a, b, c:
:
\frac{a}{b+c} + \frac{b}{a+c} + \frac{c}{a+b} \geq \frac{3}{2}.

 = 6.
}}
## Δείτε επίσης
* Ανισότητα αριθμητικού-γεωμετρικού-αρμονικού μέσου
* Αριθμητικός μέσος
* Γεωμετρικός μέσος

## Παραπομπές


Κατηγορία:Ανισότητες